

 **MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2022

Lënda**:** Dërgohen raportet e monitorimit për vitin 2021

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.137/2020, datë 16.11.2020 “Për buxhetin e vitit 2021”, të ndryshuar, Udhëzimit plotësues nr.4, datë 15.01.2021 “Për zbatimin e Buxhetit të vitit 2021”, të ndryshuar, Udhëzimit të Ministrisë së Financave, nr. 9, datë 20.03.2018 “Për procedurat standarte të zbatimit të buxhetit”, të ndryshuar dhe Udhëzimit nr.22 datë 17.11.2016 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për vitin 2021, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
	2. *Ndihma Juridike Falas*
	3. *Publikime Zyrtare*
	4. *Mjekësia Ligjore*
	5. *Sistemi i Burgjeve*
	6. *Shërbimi i Përmbarimit Gjyqësor*
	7. *Shërbimet për Çështjet e Birësimeve*
	8. *Shërbimi i Kthimit dhe Kompensimit të Pronave*
	9. *Shërbimi i Provës*

Realizimi i fondeve buxhetore për vitin 2021, sipas programeve të Ministrisë së Drejtësisë në formë tabelare, paraqitet si më poshtë:

*në mijë lekë*



Realizimi i fondeve buxhetore për Ministrinë e Drejtësisë

*në mijë lekë*

*në mijë lekë*



Paraqitja grafike e realizimi të buxhetit sipas zërave kryesorë të shpenzimeve

 *në mijë lekë*

Në total për Ministrinë e Drejtësisë, për vitin 2021, fondet janë realizuar **95%.**

Sipas, zërave, fondet buxhetore u realizuan;

* Shpenzimet e personelit në masën 96%
* Shpenzimet operative në masën 92%
* Shpenzimet kapitale në masën 77 %
* Financimi i huaj në masën 100 %
* Fondi për kompensimin e ish-pronarëve është realizuar 100%

Siç shihet edhe në grafikun e mësipërm, ecuria e realizimit të shpenzimeve është në nivele shumë të mira pasi të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth **96 %**. Realizimi për çdo institucion në veçanti është pasqyruar në analizat e mëposhtme.

**Shpenzimet operative** janë realizuar në masën **92%**. Ky realizim vjen si rezultat i kursimeve në procedurat e prokurimit. Më hollësisht do të analizohen për çdo institucion në vijim.

**Shpenzimet kapitale**, Shpenzimet kapitale janë realizuar në masën **77 %**. Në realizimin në këto nivele ka ndikuar mosrealizimi i disa projekteve kryesisht në Drejtorinë e Përgjithshme të Burgjeve dhe për Qendrën e Botimeve Zyrtare.

Fondet e miratuara me ligjin nr.137, datë 16.12.2020 “Për buxhetin e vitit 2021” për Ministrinë e Drejtësisë janë ***9,208,700,000 lekë***. Me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **10,000,000 lekë.** Me shkresën nr.2847/1, datë 22.02.2021 dhe 23049/1, datë 31.12.2021 është shtuar fondi prej **611,162 lekë** për pagesën pas ndërprerjes së funksionit për ish Drejtorin e Kabinetit të Ministrit dhe ish- Sekretarin e Përgithshëm. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar”, janë pakësuar **29,000,000 lekë** në zërin shpenzime personeli. Me shkresën nr.18584/1, datë 03.11.2021 janë shtuar shpenzime personeli për Sistemin e Burgjeve **50,000,000** lekë. Me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **20,732,000** lekë shpenzime personeli, **12,800,000** lekë në zërin shpenzime operative dhe **1,008,000,000** lekë nga kompensimi i ish-pronarëve dhe financimi i OJF për ofrimin e ndihmës juridike falas si dhe janë pakësuar **16,290,000** lekë shpenzime kapitale. Me Vendimin e Këshillit të Ministrave nr.656, datë 03.11.2021 janë shtuar shpenzimet e personelit me **13,233,915** lekë dhe me Vendimin e Këshillit të Ministrave nr.871, date 31.12.2021 janë shtuar shpenzimet e personelit me **209,000,000** lekë. Buxheti vjetor i rishikuar për vitin 2021 për Ministrinë e Drejtësisë, është ***8,404,723,077 lekë.***

**Financimi i huaj**

Shpenzimet kapitale me financim të huaj, për vitin 2021, janë planifikuar ***110,000,000 lekë*** dhe janë realizuar **100%**.

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendrën e Parandalimit të Krimeve të të Miturve dhe të Rinjve*

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth **85%**.

Më poshtë paraqesim realizimin sipas zërave kryesorë të shpenzimeve:

* + Shpenzimet e personelit 80 %
	+ Shpenzimet e tjera operative 77 %
	+ Shpenzimet kapitale të brendshme 92 %
	+ Financimi i Huaj 100 %

**Realizimi i Fondeve të Programit**

 *në mijë lekë*

Buxheti fillestar i akorduar, me Ligjin nr.137, datë 16.12.2020 “Për buxhetin e vitit 2021”, për programin Planifikim, Menaxhim dhe Administrim, ishte ***573,800,000 lekë***, me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej ***1,900,000 lekësh***, me shkresën nr.2847/1, datë 22.02.2021 dhe 23049/1, datë 31.12.2021 është shtuar fondi prej **611,162 lekë** për pagesën pas ndërprerjes së funksionit për ish Drejtorin e Kabinetit të Ministrit dhe ish Sekretarin e Përgjithshëm, me shkresën 18021/1, datë 27.10.2021 të Ministrisë së Financave dhe Ekonomisë ëhtë pakësuar fondi i veçantë me **59,750** lekë, me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar ***5,300,000 lekë*** në zërin shpenzime personeli si më poshtë:

1. Qendës për Parandalimin e Krimeve të të Miturve dhe të Rinjve i janë pakësuar 3,500,000 lekë
2. Agjencisë Kombëtare të Falimentimit i janë pakësuar 800,000 lekë
3. Arkivës Shtetërore të Sistemit Gjyqësor i janë pakësuar 1,000,000 lekë

Me Vendimin e Këshillit të Ministrave nr.656, datë 03.11.2021 janë shtuar shpenzimet e personelit me **13,233,915** lekë për Aparatin e Ministrisë. Me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë shtuar shpenzime për mallra dhe shërbime në vlerën **10,000,000** lekë dhe janë pakësuar **15,290,000** lekë shpenzime kapitale. Buxheti i rishikuar për programin “Planifikim, Menaxhim dhe Administrim” është **578,895,327 lekë.**

**Shpenzimet e personelit** janë realizuar nëmasën **80%**. Për këtë program për vitin 2021, në 8 Nëntor ndryshoi struktura e Aparatit duke shtuar 23 punonjës në organikë, pozicione të cilët nuk u plotësuan me staf gjatë vitit 2021. Për përballimmin e shpenzimeve të personelit me Vendimin e Këshillit të Ministrave nr.656, datë 03.11.2021 u shtuan shpenzimet në këtë zë me **13,233,915** lekë. Në programin Planifikim, Menaxhim dhe Administrim janë gjithsej **50 vende vakant** në institucionet si më poshtë:

1. Aparati i Ministrisë 42 vende vakante
2. Agjencia Kombëtare e Falimentimit 3 vende vakante
3. Qendra për Parandalimin e Krimeve të të Miturve dhe të Rinjve 3 vende vakante
4. Arkiva Shtetërore e Sistemit Gjyqësor gjatë vitit ka patur 2 vende vakante

**Shpenzimet operative** janë realizuar rreth **77%.**

Për sa i përket shpenzime për mallra e shërbime janë realizuar 74%, për përkthimet zyrtare janë shtuar 8.5 milion lekë në muajin dhjetor por nuk u realizuan dot për shkak të kohes së shkurtër. Janë kursyer fonde në dietat jashtë vendit, mirëmbajtje të sistemeve elektronike, kancelari, tonera etj.

Në shpenzimet operative janë planifikuar edhe transfertat korrente me jashtë vendit të cilat janë realizuar rreth **94%**, nga **30,000,000 lekë** të planifikuara janë realizuar **28,320,994 lekë** kuota pjesmarrje në Organizatat e Huaja që lidhen me fushën e veprimtarisë së Ministrisë së Drejtësisë.

Gjatë vitit 2021 në programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, u parashikuan të realizohen **6** produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira dhe përkthimet zyrtare në fushën penale e civile.

* Produkti i parë është **“Projektligje dhe projektvendime të hartuara dhe të vlerësusara”** për të cilin janë planifikuar **1,225** dhe realizuar **1,224 akte ligjore dhe nënligjore.** Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Përgjithshme të Kodifikimit dhe Hartimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Monitorimit të Profesioneve te Lira. Për këtë produkt janë realizuar **20 inspektime** nga **20** të planifikuar, kjo rritje e numrit të inspektimeve vjen si rezultat i shtimit të ankesave të paraqitura pranë Ministrisë së Drejtësisë. Inspektimet nga kjo drejtori kryhen në bazë planifikimi por edhe në bazë të ankesave te paraqitura.

* Produkti i tretë është **“Përkthime zyrtare të kryera në fushën penale dhe civile**” nga **39,530 faqe** të planifikuara për tu përkthyer janë realizuar **30,680 faqe**. Sektori i perkthimeve në bashkëpunim me sektorin e financës bën kontrollin e karakterereve dhe faqeve kompjuterike dhe verikon përputhshmërinë me faturën tatimore për të kaluar për likuidim. Nga sektori i përkthimeve në Ministrinë e Drejtësisë koordinohet puna që mos të sjellin vonesa për likuidimin e përkthyesve të jashtëm të liçensuar.

**Qendra për Parandalimin e Krimeve të të Miturve dhe të Rinjve**

Produkti **“Të mitur të trajtuar”,** janë realizuar 7 raste pasi Qendra e Parandalimit të Krimeve të të Miturve dhe të Rinjve në muajin Prill ka filluar funksionimin e saj si institucion. Gjatë kësaj periudhe Qendra ka bërë kërkime lidhur me modelet e programeve rehabilituese, riintegruese dhe parandaluese për të miturit dhe të rinjtë në vendet e tjera, me qëllim ofrimin e një qasje multidisiplinare në rehabilitimin dhe rishoqërizimin e të miturve në komunitet. Janë zhvilluar takime me institucionet me të cilat do të bashkëpunojë Qendra, si dhe me organizata që në fokus të veprimtarisë së tyre kanë mbrojtjen e të drejtave të fëmijëve, për të asistuar dhe mbështetur të miturit që do të rehabilitohen në vazhdimësi. Shpenzimet e personelit janë realizuar 63% pasi ka mesatarisht 3 vende vakante. Shpenzimet operative janë realizuar 28% pasi QPKMR akomodohet në ambjetet e Ministrisë së Drejtësisë dhe shpenzimet për mallra dhe shërbime kanë qenë minimale.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime personeli është realizuar **85%,** për shkak të 2 vendeve vakante. Fondet për mallra dhe shërbime është **2,000,000 lekë** dhe është realizuar në vlerën **1,989,449** ose rreth **99%**. Produkti i këtij institucioni është “Përthithja e fondeve arkivore të gjykatave”, nga **17,000 dosje** që janë të planifikuara janë përthithur **16,039** **dosje** të dërguara nga gjykatat dhe prokuroria.

Për **“Shpenzimet kapitale”** janë planifikuar **5,017,000 lekë,** për 3 projektet si më poshtë:

1. Për projektin **“Rikonstruksion i godinës së Arkivës Gjyqësore”**, nuk është realizuar fondi i planifikuar pasi nuk u paraqit situacioni përfundimtar nga grupi i punës për zbatimin e kontratës.
2. Për projektin **“Mobilim të Arkivës Gjyqësore”**, është realizuar fondi **72%** në vlerë, janë blerë 37 pajisje zyre. Pjesa e mbetur është fond i lirë.
3. Për projektin **“Pajisje elektronike”**, është realizuar 100% fondi janë blerë 20 pajisje elektronike.

**Agjencia e Kombëtare e Falimentimit**

Agjencia e Mbikqyrjes së Falimentimit ka planifikuar produktin mbikqyrja dhe licencimi i 13 administratorëve për vitin 2021 dhe ka rinovuar 8 licenca. Shpenzimet e personelit janë realizuar 74% pasi Agjencia Kombëtare e Falimentimit ka 3 vende vakante. Shpenzimet kapitale nuk janë realizuar.

***Për*** ***Aparatin e Ministrisë***, në shpenzimet kapitale janë planifikuar **7 *projekte***. Ecuria e realizimit të tyre jepet më poshtë:

1. Projekti **“Pajisje elektronike”,** është realizuar 100 % janë blerë 50 pajisje elektronike.
2. Projekti **“Pajisje zyre”,** është realizuar 100 %.
3. **TVSH-Misioni Euralius,** është realizuar fondi rreth 98% janë likuiduar të gjitha faturat e paraqitura pranë Sektorit të Financës.
4. Projekti “**Studime Projektime”,** është realizuar hartimi i projektit për “Ngritjen dhe Ndërtimin e Institucionit për Edukim dhe Rehabilitim të të Miturve” dhe është bërë likuidimi i faturës së oponencës së bërë nga Instituti i Ndërtimit.
5. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** Situacioni përfundimtar, mbikqyrja e punimeve dhe kolaudimi janë likuiduar plotësisht.
6. Për projektin e “**Sistemi i qëndërzuar i marrëdhënieve juridiksionale me jashtë dhe brenda vendit për të dhënat kriminale**”, është bërë implementimi i sistemit dhe është likuiduar plotësisht vlera e parashikuar.
7. **TVSH-OMN**, është realizuar pjesërisht, janë paguar të gjitha faturat e paraqitura nga International Monitoring Operation (IMO II) PROJEC pranë Sektorit të Financës.
8. **Programi “Ndihma Juridike”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth 45 %. Realizimi sipas zërave kryesorë, rezulton si më poshtë:

* Shpenzime personeli 73 %
* Shpenzime operative 26%
* Shpenzime kapitale 90%

**Realizimi i Fondeve të Programit**

 *në mijë lekë*

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Ndihmën Juridike është **75,000,000 lekë,** me shkresën nr.1381/1, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh**, me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar 8,000,000 lekë shpenzime operative dhe 1,000,000 lekë shpenzime kapitale. Plani i rishikuar për këtë program është **66,200,000 lekë.**

Shpenzimet e personelit janë realizuar 18,274,619 lekë nga 25,000,000 të planifikuara, rreth 73%, pasi aktualisht ky institucion ka 8 vende vakante. Shpenzimet operative janë realizuar 10,530,984 lekë nga 40,200,000 lekë, në masën 26 %, pasi likuidimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë, kjo sjell vonesa në realizimin e fondeve për pagesat e avokatëve.

Ndihma juridike për vitin 2021 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 2,300 raste të planifikuara janë realizuar 788 raste, ose 34%.
* Produkti i dytë është dhënia e ndihmës juridike për gratë nga 1000 raste të planifikuara janë realizuar 944 raste. Në terma të sasisë produkti është realizuar në masën 94%.

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë.

Për këtë drejtori, shpenzime kapitale janë realizuar 896,880 lekë nga 1,000,000 lekë, rreth 90 % dhe janë planifikuar 2 projekte si më poshtë.

1. **Blerje pajisje zyre** në vlerën 400,000 lekë, janë realizauar në vlerën 317,880 lekë dhe janë blerë 30 pajisje.
2. **Blerje pajisje elektronike** në vlerën 600,000 lekë, realizimi është 579,000 lekë janë blerë 26 pajisje elektronike.

**3. Programi “Publikime Zyrtare”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth 79 %. Realizimi sipas zërave kryesorë, rezulton si më poshtë:

* + Shpenzimet e personelit 99%
	+ Shpenzimet e tjera operative 93%
	+ Shpenzimet kapitale 0%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Publikimet Zyrtare është **66,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë prej **200,000 lekë,** me shkresen 18021/1, datë 27.10.2021 të Ministrisë së Financave dhe Ekonomisë është shtuar fondi i veçantë me **59,750** lekë, me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **2,482,000** lekë shpenzime personeli dhe **13,000,000** lekë shpenzime operative. Plani i rishikuar për këtë program është **50,777,750 lekë.**

Shpenzimet e personelit janë realizuar rreth **99%** dhe shpenzimet për mallra dhe shërbime janë realizuar **93%**.

Shpenzimet kapitale për projektin “**Blerje pajisje elektronike (printer digital me ngjyra)**”, nuk janë realizuar. Në nëntor të vitit 2021 AKSHI, konfirmoi se procedura është në fazë prokurimi por deri më datë 31.12.2021 pranë Qendrës së Botimeve Zyrtare nuk shkoi asnjë autorizim për lidhje kontrate.

Për vitin 2021 janë parashikuar 4 produkte:

 **“Botimi i akteve në fletoren zyrtare brenda afateve ligjore”,** nga 213 akte të planifikuara për tu botuar janë realizuar 206 botime. Numri i akteve të ardhura për botim ka qenë më i vogël se planifikimi numri i fletoreve të botuara, janë realizuar të gjitha në kohë dhe brenda afatave ligjore.

“**Botimi i kodeve dhe përmbledhëseve të legjislacionit të përditësuara, në kohë reale”,** janë planifikuar 8 titull botimesh dhe janë realizuar 8.

**“Botimi i akteve në buletinin e njoftimeve zyrtare brenda afateve ligjore”,** janë planifikuar 48 dhe realizuar 34. Ky produkt është realizuar 71 %, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.

“**Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit**”, nga 269 buletine të planifikuara janë botuar 248 buletine. Numri i akteve të ardhura për botim ka qënë më i vogël se sa parashikimi.

**4. Programi “Mjekësia Ligjore”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth 90 %. Realizimi sipas zërave kryesorë, rezulton si më poshtë:

* + Shpenzimet e personelit 90 %
	+ Shpenzimet e tjera operative 89 %
	+ Shpenzimet kapitale 100 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Institutin e Mjekësisë Ligjore është **81,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Buxheti i rishikuar për këtë program është **81,200,000** lekë.

Realizimi i shpenzimeve të personelit është rreth **90%**, për shkak të 6 vendeve vakante. Shpenzimet operative janë realizuar **89%**. Në shpenzimet për mallra dhe shërbime nuk është realizuar shuma prej 2,5 milionë lekë e planifikuar për blerje karburanti nga Agjencia e Blerjeve të Përqëndruara e cila nuk e realizoi këtë prokurim.

Për vitin 2021 ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Janë kryer 14,614 akte ekspertimi nga 14,614 të planifikuara për vitin 2021.

Shpenzimet kapitale janë realizuar 100%, është parashikuar projekti “Blerje pajisje autopsie dhe laboratorike”dhe “Blerje pajisje kompjuterike”. Janë blerë 8 pajisje autopsie dhe 3 pajisje elektronike.

1. **Programi “Sistemi i Burgjeve”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth 96%. Realizimi sipas zërave kryesorë, rezulton si më poshtë:

* + Shpenzimet e personelit 98%
	+ Shpenzimet e tjera operative 97%
	+ Shpenzimet kapitale 77%

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit nr.137, datë 16.12.2020 “Për buxhetin e vitit 2021”, për Sistemin e Burgjeve ishte 5,818,900,000 lekë, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë 6,500,000 lekë. Me shkresën nr.18584/1, datë 03.11.2021 janë shtuar shpenzime personeli për Sistemin e Burgjeve 50,000,000 lekë dhe me Vendimin e Këshillit të Ministrave nr.871, datë 31.12.2021 janë shtuar shpenzimet e personelit me 209,000,000 lekë. Me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë shtuar shpenzime për mallra dhe shërbime 10,000,000 lekë. Buxheti i rishikuar për këtë program është 6,094,400,000 lekë.

Realizimi i fondeve për shpenzime personeli është **4,372,575,100** **lekë** nga **4,463,000,000 lekë,** ose rreth **98%**. Për periudhën raportuese janë mesatarisht 310 vende vakante. Shpenzimet operative janë realizuar rreth **97%,** në vlerën **1,197,804,713 lekë** nga **1,230,500,000** lekë të parashikuara për vitin 2021. Gjithashtu edhe shpenzimet për mallra e sherbime janë realizuar 97 %.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

Administrata funksionale nuk është realizuar plotësisht sa plani për vitin 2021. Në administratë ka 310 vende vakante.

Produkti i dytë është planifikuar të trajtohen 4,690 të burgosur burra dhe janë trajtuar 4,690. Ky produkt rezulton me rritje si rezultat e hyrje-daljeve nga burgjet.

Të dënuar femra të trajtuara janë planifikuar dhe realizuar 67.

Për sa i përket të dënuarëve të mitur, 23 të planifikuar janë trajtuar plotësisht.

Për vitin 2021, numri i të dënuarve të trajtuar me shërbim shëndetësor është 344 raste. Këta të dënuar marrin trajtim të vazhdueshëm.

Për produktet të dënuar burra, të dënuar femra dhe të dënuar të mitur të integruar nuk ka patur përgjigje nga Institucionet përkatëse që merren me integrimin e të burgosurve.

Për sa i përket shpenzimeve kapitale ato janë realizuar rreth **77%** krahasuar me planin e periudhës, nga **400,900,000 lekë** të parashikuara, janë realizuar rreth **307,328,628 lekë**.

Më poshtë po listojmë të gjitha projektet e planifikuara për vitin 2021, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Blerje automjete për sistemin e burgjeve**”, vlera **35,000,000 lekë,** në këtë zë përfshihen blerja e 4 autoburgje dhe 1 autoambulancë. Për 4 autoburgje është lidhur kontrata në vlerën 26,352,000 lekë por Shoqëria Ligus ka njoftuar Drejtorinë e Përgjithshme të Burgjeve që për shkak të situatës Covid-19, kompania prodhuese IVECO nuk arriti në kohë të prodhonte 4 autoburgjet. Për këtë arsye nuk u dorëzua malli deri në dhjetor të vitit 2021 nga Operatori ekonomik fitues dhe nuk u realizua fondi. Për autoambulancën nuk u mbyll procedura e prokurimit nga Agjencia e Blerjeve të Përqendruara.
2. **“Blerje pajisje të ndryshme për Sistemin e Burgjeve”** janë planifikuar **51,267,000 lekë.** Ky projekt është i ndarë sipas nënprojekteve të mëposhtme:
3. Blerje pajisje për Kontrollin dhe Monitorimin Elektronik (KME), për të cilat është lidhur kontrata në vlerën 18,656,000 lekë dhe është realizuar plotësisht fondi.
4. Blerje pajisje shëndetësie është likuiduar kontrata në vlerën 5,974,800 lekë.
5. Blerje pajisje logjistike nuk janë realizuar nga Drejtoria e Përgjithshme e Burgjeve pasi ka dështuar procedura me fond limit 20,494,000 lekë.
6. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **32,533,000 lekë.** Është lidhur kontrata në vlerën 15,333,035 lekë, rikonstruksioni është mbyllur dhe është bërë likuidimi i vlerës. Pjesa tjetër është fond i lirë.
7. Mobilimin e godinave të rikonstruktuara projekti **“Orendi në sistemin e burgjeve”** është lidhur kontrata në vlerën **8,985,360** lekë, është realizuar plotësisht.
8. **“Sisteme sigurie pajisje për Kontrollin dhe Monitorimin Elektronik”,** është lidhur kontrata në vlerën **22,000,000 lekë** dhe është realizuar plotësisht fondi.
9. **“Studime Projektime”,** në vlerën **3,348,000 lekë**. Është realizuar 100% fondi për hartimin e projektit për rikonstruksionin e godinave në Pojskë.
10. **“Rikonstruksion i godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim)**”, në vlerën **232,652,000** **lekë.** Ky projekt është realizur 100%.
11. **“Sistem ngrohje ftohje në I.E.V.P”** në vlerën **10,600,000 lekë.** Përkëtë projekt kanë dështuar procedurat e kryera nga Agjencia e Blerjeve të Përqëndruara.
12. “**Pajisje të ndryshme për funksionimin normal të Shërbimit të Kontrollit të Brendshëm të Burgjeve**” në vlerën 960**,000 lekë,** është realizuar plotësisht.
13. “Blerje automjete **Shërbimit të Kontrollit të Brendshëm të Burgjeve”,** është dërguar kërkesa për të nisur procedura nga Agjencia e Blerjeve të Përqëndruara, por procedura ka dështuar dhe nuk është realizuar fondi.
14. **Programi “Shërbimi i Përmbarimit Gjyqësor”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth **88%.** Realizimi sipas zërave kryesorë, rezulton si më poshtë:

* + Shpenzimet e personelit 96 %
	+ Shpenzimet e tjera operative 80 %
	+ Shpenzimet kapitale 22 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Shërbimin e Përmbarimit Gjyqësor është **173,000,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **500,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar”, janë pakësuar **7,400,000** lekë shpenzime personeli ndërsa me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 ‘Për buxhetin e vitit 2021’ të ndryshuar”, janë pakësuar **15,500,000** lekë shpenzime personeli dhe **4,500,000** lekë shpenzime për mallra dhe shërbime. Buxheti i rishikuar për këtë program është **146,100,000** lekë.

Realizimi i shpenzimeve të personelit është rreth **96 %**, kjo vjen për shkak të 10 vendeve vakante. Realizimi i shpenzimeve operative rezulton rreth **80%,** pasi nuk janë realizuar fondet për blerje kancelarie, materiale për pajisje zyre (tonera), prokurime këto që kryhen nga Agjencia e Blerjeve të Përqendruara.

Shërbimi i Përmbarimit Gjyqësor për vitin 2021 ka parashikuar të realizojë 4 objektiva;

1. ***“Tituj Ekzekutivë që kanë marrë zgjidhje ligjore”*** është realizuar rreth **74%,** ose nga **13,140** tituj ekzekutive të parashikuar, janë ekzekutuar **9,699 tituj.**
2. ***“Urdhëra mbrojtje të regjistruar”*** është realizuar rreth **212%,** ose nga **360** urdhëra mbrojtje të parashikuar, janë realizuar **763**, kjo për shkak të shtimit të rasteve të cilët përfitojnë urdhër mbrojtje nga Shërbimi Përmbarimor Gjyqësor.
3. ***“Pensione ushqimore dhe takim me fëmijët’*** janë realizuar 9002 cështje nga të cilat 7,892 çështje janë në vazhdim për pensionet ushqimore dhe 1,105 çështje takim me fëmijet dhe 5 çështje për kujdestari të fëmijëve. Numri i çështjeve është tejkaluar në lidhje me parashikim i cili ka qënë 8,750 çështje.
4. ***“Aministratë Funksionale”*** është realizuar sipas parashikimit.

Shpenzimet kapitale nga **10,000,000 lekë** të planifikuara janë realizuarr **2,230,692** lekë rreth 22%. Për projektin **“Blerje pajisje elektronike”,** janë blerë 54 pajisje elektronike. Te ky zë ishte planifikuar dhe fondi prej 5 milion lekë, për blerje pajisje fotokopjimi por nuk u realizua pasi operatori ekonomik fitues nuk mund të dorëzonte mallin gjatë vitit 2021.

1. **Programi “Shërbimi për Çështjet e Birësimeve”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth **89%.** Realizimi sipas zërave kryesorë, rezulton si më poshtë:

* + Shpenzimet e personelit 93 %
	+ Shpenzimet e tjera operative 80 %
	+ Shpenzime kapitale 98 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Komitetin Shqiptar të Birësimeve është **15,200,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **100,000 lekë**. Me Aktin Normativ nr.34, datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **2,750,000 lekë** shpenzime personeli dhe **1,800,000 lekë** shpenzime për mallra dhe shërbime. Buxheti i rishikuar për këtë program është **10,750,000** lekë.

Shpenzimet e personelit nga **7,250,000 lekë** të planifikuara janë realizuar **6,750,417 lekë**, rreth **93%**, pasi në Komitetin Shqiptar të Birësimeve janë dy vendeve vakante. Realizimi i shpenzimeve operative është rreth 80%. Këto fonde janë realizuar pjesësisht nga fondet e parashikuara për shërbime nga të tretët, për zërin honorare për anëtarët e Këshillit Drejtues të KSHB, për dietat brenda vendit pasi është ulur numri i seancave gjyqësore në rrethe ku institucioni thirret të marrë pjesë si palë e tretë. Gjithashtu në zërin shpenzime operative kanë rezultuar kursime nga procedurat e prokurimit.

Shërbimi për Çështjet e Birësimeve për vitin 2021 ka parashikuar produktin ***“Kërkesa për birësim të shqyrtuara”*** nga **25** kërkesatë parashikuara, janë realizuar **19** kërkesa për birësim. Numri i birësimeve të realizuara është më i ulët se parashikimi për shkak të uljes së numrit të fëmijëve të deklaruar të braktisur me vendim gjykate.

Për shpenzimet kapitale janë planifikuar 2 projekte si më poshtë:

1. **“Pajisje zyre”**, është realizuar plotësisht fondi prej 80,000 lekë dhe është blerë një pajisje zyre.
2. **“Pajisje elektronike”**, janë planifikuar 120,000 lekë dhe janë realizuar plotësisht, është blerë 1 pajisje.
3. Programi “Shërbimi i Kthimit dhe Kompensimit të Pronave”

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth **95%.** Realizimi sipas zërave kryesorë, rezulton si më poshtë:

* + Shpenzimet e personelit 80%
	+ Shpenzimet e tjera operative 57%
	+ Shpenzime kapitale 72%
	+ Shpenzime për kompensimin e ish-pronarëve 100%

 **Realizimi i Fondeve të Programit**

 *në mijë lekë*

Fondet e miratuara me ligjin nr.137, datë 16.12.2020 “Për buxhetin e vitit 2021” për Shërbimin e Kthimit dhe Kompensimit të Pronave është 2,250,000,000 lekë, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **6,000,000 lekë** shpenzime personeli dhe me Aktin Normativ nr.34 datë 03.12.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **13,500,000 lekë** shpenzime për mallra dhe shërbime dhe 1 miliard lekë nga fodi për kompensimin e ish-pronarëve. Buxheti i rishikuar për këtë program është **1,230,700,000** **lekë**.

Realizimi i shpenzimeve të personelit është në masën **80%**, pasi në Shërbimin për Kthimin dhe Kompesimin e Pronave ka 20 vende vakante. Realizimi i shpenzimeve operative është **23,279,780 lekë** nga **40,700,000 lekë** të planifikuara, ose rreth **57%** pasikontratat për blerje tonerash, kancelari dhe letër nuk u realizuan nga Agjencia e Blerjeve të Përqëndruara, në këtë zë është përfshirë fondi për likuidimin e faturave të ASHK, për të cilin priten të bëhen ndryshimeve ligjore. Fondi i parashikuar për pagesën e vendimeve gjyqësore nuk është realizuar pasi nuk kanë marrë formë të prerë vendimet e parashikuara për tu realizuar.Gjithashtu janë kursyer fonde nga procedurat e prokurimit.

Shërbimi për Kthimin dhe Kompesimin e Pronave për vitin 2021 ka parashikuar të realizojë 4 produkte;

1. Produkti *“Përfitues nga fondi fizik dhe financiar të kompensuar”,* është realizuar 100%, janë kompesuar 216 subjekte për kompesim nga 216 subjekte të parashikuara.
2. Produkti ***“Vendimet e ankimuara në Gjykatë”,*** është realizuar rreth 100%,. Gjatë vitit 2021 janë mbyllur **844 çështje,** të cilat kanë qënë në vazhdim. Gjithashtu janë hapur 732 çështje të reja për vendimet e ankimuara.
3. Produkti ***“Blerje pajisje elektronike”*** është realizuar. Janë blerë 37 pajisje me vlerë **4,335,804 lekë.** Diferenca është fond i lirë***.***
4. Produkti ***“Shpërndarja e fondit të Aluiznit”*** është realizuar **100%,** janë kompensuar **1338** subjekte në vlerën **1,638,143,000** lekë duke përdorur fondin e mbartur në Bankën e Shqipërisë, si dhe të ardhurat e krijuara gjatë periudhës raportuese. Për vitin 2021, janë regjistruar **1138** aplikime të reja.
5. **Programi “Shërbimi i Provës”**

Shpenzimet buxhetore për vitin 2021, krahasuar me buxhetin e alokuar për periudhën në total janë realizuar rreth **86%.** Realizimi sipas zërave kryesorë, rezulton si më poshtë:

* + Shpenzimet e personelit 88 %
	+ Shpenzimet e tjera operative 74 %
	+ Shpenzime kapitale 84 %

**Realizimi i Fondeve të Programit**

 *në mijë lekë*

Buxheti fillestar i akorduar në zbatim të Ligjit Nr.137, datë 16.12.2020 “Për buxhetin e vitit 2021”, për Drejtorinë e Përgjithshme të Shërbimit të Provës, është **155,800,000 lekë**, me shkresën nr.1381/15, datë 11.02.2021 të Ministrisë së Financave dhe Ekonomisë është miratuar shtesa e fondit të veçantë **200,000 lekë**. Me Aktin Normativ nr.26, datë 22.06.2021 “Për disa ndryshime dhe shtesa në ligjin nr.137, datë 16.12.2020 “Për buxhetin e vitit 2021” të ndryshuar, janë pakësuar **10,300,000 lekë** shpenzime personeli. Buxheti i rishikuar për këtë program është **145,700,000** lekë.

Shpenzimet e personelit janë realizuar **110,671,390 lekë** nga **125,300,000 lekë** të planifikuara, rreth **88 %,** për shkak të 18 vendeve vakante. Realizimi i shpenzimeve operative në masën **74%,** vjen për shkak të mosrealizimit të procedurave të prokurimit për kancelari dhe tonera në vlerën 4.3 milion lekë nga Agjencia e Blerjeve të Përqendruara. Fondet e parashikuara për transfertat me jashtë për periudhën raportuese, janë realizuar **100%.**

Shërbimi i Provës për vitin 2021 ka parashikuar të realizojë 4 produkte;

1. Produkti ***“Persona të mbikqyrur me dënime alternative (meshkuj)”,*** është realizuar **100%,** nga **8,857** personameshkuj të mbikqyrur me dënime alternative, të parashikuar për vitin 2021, janë mbikqyrur **8,857 persona**.
2. Produkti ***“Persona të dënuar të mbikqyrur me pajisje elektronike”,*** nuk është realizuar për shkak të problemeve teknike që kanë pajisjet elektronike, pasi është zgjidhur nga Ministria e Drejtësisë, kontrata nr.6473, datë 19.09.2019 me operatorin “Ratech”, për të cilën është proceduar në rrugë gjyqësore. Ky proces ka përfunduar nga Gjykata e Shkallës së Parë me vendim në favor të Ministrisë së Drejtësisë, ndërkohë çështja është apeluar në Gjykatën e Apelit Tiranë.
3. Produkti ***“Gra të dënuara me dënime alternative të përfshira në programin e riintegrimit”,*** është realizuar **100%**, nga 422 raste gra të dënuara me dënime alternative të përfshira në programin e riintegrimit, janë realizuar 422 raste. Në realizimin e këtij treguesi, ka ndikuar numri i vendimeve gjyqësore të dhëna për gratë në proces riintegrimi.
4. Produkti ***“Të mitur të mbikqyrur nga Shërbimi i Provës”*** është realizuar **100%,** ose nga 468 të mitur të parashikuar për mbikqyrje nga Sherbimi i Provës, janë mbikqyrur 468 të mitur.

Me fondet e alokuara për shpenzimet kapitale janë planifikuar 3 projekte si më poshtë:

1. Për projektin “Blerje pajisje zyre”, janë blerë 20 pajisje me vlerë **215,574 lekë** nga **373,072** lekë. Diferenca është fond i lirë.
2. Për projektin “Blerje pajisje elektronike”, janë blerë 18 pajisje me vlerë **1,438,668 lekë** nga **1,600,000 lekë** të planifikuara.
3. Është likujduar në vlerën **26,928 lekë** “Kolaudimi i rikonstruksionit të ndërtesës” për Drejtorinë e Përgjithshme të Shërbimit të Provës.

**SEKRETAR I PËRGJITHSHËM**

**NË MUNGESË DHE ME URDHËR**

**DREJTOR I PËRGJITHSHËM I KODIFIKIMIT DHE**

**HARMONIZIMIT TË LEGJISLACIONIT**

**Besmir Beja**

Konceptoi: O.Bejte

Pranoi: A.Leka

Miratoi: B.Qela

3kopje/ datë 28/02/2022